Nelli Kim

Nelli Vladimirovna Kim (russisk: Нелли Владимировна Ким; født 29. juli 1957 i Sjurab) er en tidligere sovjetisk turner som deltok i de olympiske leker 1976 i Montréal og 1980 i Moskva.

Kim ble olympisk mester i turn tre ganger under sommer-OL 1976 i Montréal. Hun vant konkurransen i frittstående og hopp og hun var også med på det sovjetiske laget som vant lagkonkurransen i mangekamp for damer  foran Romania og Øst-Tyskland. Kim kom på andreplass i den individuelle konkurransen i mangekamp.

Fire år senere, under Sommer-OL 1980 i Moskva vant hun to olympiske gullmedaljer, individuelt i frittstående og i lagkonkurransen i mangekamp.

Hun ble verdensmester i turn fem ganger, i lagkonkurransen under Verdensmesterskapet i turn 1974 i Varna og i frittstående, hopp og lagkonkurransen i mangekamp under VM 1978 i Strasbourg. Hun vant VM-gull i den individuelle konkurransen i mangekamp under VM 1979 i Forth Worth.

Etter hun la opp har Kim arbeidet som trener og dommer. I 2004 ble hun president for den teknikske komitéen for kvinneturn i Det internasjonale turnforbundet.

Nelli Kim er datter av en koreansk mor og en tatarisk far.

OL-medaljer 
  1976  Montréal -  Gull i turn, frittstående damer  
  1976  Montréal -  Gull i turn, hopp damer  
  1976  Montréal -  Gull i turn, mangekamp lag damer  
  1980  Moskva -  Gull i turn, frittstående damer 
  1980  Moskva -  Gull i turn, mangekamp lag damer  
  1976  Montréal -  Sølv i turn, mangekamp damer

VM-medaljer 
  1974  Varna - Gull i turn, lagkonkurranse
  1978  Strasbourg - Gull i turn, frittstående
  1978  Strasbourg - Gull i turn, hopp
  1978  Strasbourg - Gull i turn, lagkonkurranse
  1979  Fort Worth - Gull i turn, mangekamp
  1978  Strasbourg - Sølv i turn, mangekamp
  1979  Fort Worth - Sølv i turn, bom
  1979  Fort Worth - Sølv i turn, frittstående
  1979  Fort Worth - Sølv i turn, lagkonkurranse
  1974  Varna - Bronse i turn, bom
  1979  Fort Worth - Bronse i turn, hopp

Referanser

Eksterne lenker 
 
 
 

Sovjetiske turnere
Olympiske mestere for Sovjetunionen
Medaljevinnere under Sommer-OL 1976
Deltakere for Sovjetunionen under Sommer-OL 1976
Gymnaster under Sommer-OL 1976
Medaljevinnere under Sommer-OL 1980
Deltakere for Sovjetunionen under Sommer-OL 1980
Gymnaster under Sommer-OL 1980
Personer fra regionen Sughd
Olympiske medaljevinnere i gymnastikk